Нил Армстронг

Нил Олден Армстронг (, 1930 оной 8 һарын 5 - 2012 оной 8 һарын 25) — АНУ-ай Оһайо можодо түрэһэн замбуулингай ниидэгшэ, туршан ниидэгшэ, ехэ һургуулиин профессор болоод тэрэ хүн түрэлхитэнэй түүхэдэ Һара дээрэ анха түрүүшынхиеэ хүл табиһан хүн мүн. Анха тэрэ 1966 ондо «Джемини-8» (Gemini-8) гэһэн сансарын хүлэгөөр сансарта ниидэбэ. Энэ ниидэлгын үеэр тэрэ анха удаагаа сансарын хоёр хүлэгые сансарта залгажа холбохо үйлэ ажаллалгае ниидэгшэ Дэвид Скоттой хамтаран хэһэн байна. Армстронг хоёрдохи удаагаа гү, али һүүлынгээ ниидэлгээр «Аполло-11» хүлэгөөр ниидэн 1969 оной 7 һарын 20-нда Һара дээрэ хүл табиба. Энэ аялгын үеэр Армстронг ниидэгшэ Базз Олдриной хамта Һара дээрэ газардан 2 саг хахадые Һарын гадаргуу дээрэ үнгэрһэн ба харин энэ үедэ тэдэнэй багай Майкл Коллинс Ударидалгын Модуль дотор үлдэжэ, тойрог замда тэдэниие хүлеэжэ байба. Энэ амжалтатай аялгынгаа түлөө Армстронг Конгрессэй Сансарын габьяанай медаль хүртэһэн. Сансарын ниидэгшэ болохоһоон урда Армстронг АНУ-ай Тэнгисэй хүсэндэ алба хаажа, Солонгосой дайнда оролсожо байгаа.

 Зүүлтэ 

Категори:Замбуулингай ниидэгшэд